# lav4eРЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” Кърджали

П Р О Т О К О Л

Днес , 10.07.2019 г. в сградата на НТС, зала 207, от 10.00 ч. се проведе разширено заседание на Областен консултативен съвет по животновъдство . На срещата присъстваха Сийка Пеева и Мариета Нейкова главни експерти от Дирекция ”Животновъдство” на МЗХГ, Дамян Кьосев – главен директор на ГД”АР” към ОД”Земеделие”, председателя на областния съвет по животнодъдство г-н Бойко Синапов, директорът на ОД на БАБХ - д-р Грозев, г-н Айджан Ахмед – директор на ОД на ДФ”Земеделие”, г-жа Галина Ангелова – началник офис Кърджали към Националната служба за съвети в земеделието, както и значителен брой животновъди от областта.

Дамян Кьосев запозна присъстващите с дневният ред на заседанието и актуалната информация, относно дейността на ОД ”Земеделие” - Кърджали. Направи разяснение по приключилата процедура по чл.37и от ЗСПЗЗ. Подчерта за често допусканите греши във връзка с прилагането на схемите за обвързана подкрепа, както също и срокове за запазване броя на животните, начина на доказване на реализацията на животните, модуларна ставка и документи, които се изискват в тази връзка и сроковете за представяне в ДФ „Земеделие“ - Кърджали. Напомни също за срока за подаване на декларации по чл. 69 от ППЗСПЗЗ и заявления по чл.70 до края на месец юли.

Директорът на ОД на ДФ ”Земеделие” призова животновъдите да кандидатстват по de minimis, като акцентира на крайния срок 15.07.2019 г., разясни схемите на заплащане на брой животно в говедовъдния и овцевъдния сектор.

Госпожа Нейкова от МЗХГ разясни, че се прилага модуларен принцип при определяне на ставката за брой животно в говедовъдството и овцевъдството.

Адриан Янев – началник отдел ПСМП в ОД на ДФЗ запозна животновъдите със схемата „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко” , която ще бъде отворена в периода 3 – 31 юли 2019 г.

Директорът на ОД на БАБХ, д-р Грозев отправи призив към присъстващите земеделски стопани: „ Ние помагаме, помагайте и Вие на себе си”. Той говори за необходимостта от модернизация на стопанствата, регистрацията на животновъдните обекти по чл. 137 от Закона за ветеринарномедецинската дейност, маркирането на животните, липсата на регистри в стопанството за лекуването на животните – „неща, които трябва да са елементарни и рутинни в практиката на земеделските стопани.”

Бойко Синапов взе думата по проблемите при определяне ставката на цените по de minimis. Той каза : „че параметрите, които са сведени не са това, което искат животновъдите, но бюджета е определен и трябва да се съобразяваме с него”.

В сектор овцевъдство, хората с над 301 бр. овце ще бъдат ощетени, защото ще получат по 7 лв на брой животно.

Отправен бе апел към ветеринарните власти да не се допускат нерегламентирани продажби на мляко, както и свободно движещи се животни по пътните платна.

Господин Синапов предложи, проверките за инвентаризация на фермите да се извършват съвместно с представители от браншовите организации на животновъдите и ветеринарните лекари.

Също така предложи в проверките по проекти, да се включат представители от бранша, за да се избегнат спекулации, относно твърдения за еднакъв брой точки, като едни са одобрени, други не.

Госпожа Ангелова от НССЗ направи кратък преглед на изискванията , които са поставени от подмярка 6.3„Стартова помощ за развитие на малките стопанства”. Отчете се положителният ефект от допълнителните 10 точки, които се дават за обекти в планински райони. В речта си акцентира на изискването за регистрация по чл.137 от Закона за ветеринарномедецинската дейност, което е голямо препятствие в нашия регион за говедовъди и овцевъди.

Доказването на доходи над 33% от земеделска дейност също е пречка на много земеделци да се включат в програмата, защото не са издавали фактури, не са отчитали доходи от земеделска дейност за предходните години в данъчните декларации.

Тя призова ДФЗ за по-бързо разглеждане на подадени документи по проекти, като се позова на разглеждането на проекти от предишния прием по подмярка 6.3.

Във връзка с доказване на реализираната продукция от мляко и месо за стопанската 2018-2019г. бяха задавани въпроси, на които компетентно отговориха представителите от МЗХГ и Фонд „Земеделие”. Задължителните документи са фактура, пътен лист, протокол от кланицата, с всички задължителни реквизити /опис на животните, ушни марки, килограми, цена/.

Във връзка с въпрос за ваксинациите и отчитането на продукция, д-р Грозев отговори, че стопанина сам планира ваксинациите на животните, така че, те да не пречат на предаването на мляко и реализацията на животни.

По време на срещата, присъстващите се запознаха с изменения, които предстоят в Наредба 44 от 2006 г. за ветереинарномедицински изисквания към животновъдните обекти.

Земеделски стопанин отправи апел към МЗХГ веднъж приети параметри за хуманно отношение на животни да не се променят по време на кампанията по прием на заявленията.

Областният консултативен съвет по животновъдство излиза със следните предложения:

1. Ветеринарните власти да засилят контрола по отношение на производството и продажбата на нерегламентирани млека и безстопанствени животни по пътищата.
2. Проверките за инвентаризация на фермите да се извършват съвместно с представители от бранша на животновъдите и ветеринарните лекари.
3. Веднъж приети параметри да не се променят по време на програмния период. /Конкретно по мярка 14 „хуманно отношение към животните“ от ПРСР./
4. По бързо разглеждане на проектите от страна на ДФ „Земеделие”.

Заседанието приключи в 12.10 часа.